text: কুয়াশার সময় মাটিতে যে বিন্দু বিন্দু জলের ফোঁটার মত পরে তাকে কুয়াশাবিন্দু বলা হয়। যখন কুয়াশা থেকে জলের ফোঁটাগুলি গাছের পাতা বা অন্যান্য বস্তুতে জমা হয়ে, বড় ফোঁটাতে মিশে যায় এবং মাটিতে পরে, তখন এটি ঘটে।
  কম বৃষ্টিপাত হয় এমন অঞ্চল বা শুষ্ক মৌসুমে কুয়াশাবিন্দু আর্দ্রতার একটি গুরুত্বপূর্ণ উৎস হতে পারে।
  
  যুক্তরাষ্ট্রে কুয়াশাবিন্দু গবেষণা 
  
  •   মাউই দ্বীপের ঢালের ক্রান্তীয় বন গুলো উনিশ শতকের মধ্যে ধ্বংস হলেও স্থানীয় হাওয়াইয়ানদের বসবাস ছিল, সুতরাং সেখানে অবশ্যই পানির উৎস ছিল। স্থানীয় বনের কয়েকটি অবশিষ্ট অঞ্চলের আইসোটোপিক (অক্সিজেন-১৮) বিশ্লেষণে দেখা যায় ৪,০০০ ফুট (১,২০০ মি) উচ্চতায় কুয়াশার চাদর থেকে প্রবাহিত হয়ে যে পানির ধারা সমতলে আসে তার প্রধান একটি উপাদান হলো কুয়াশা বিন্দু।
  
  • ক্যালিফোর্নিয়ার দক্ষিণের বিশপ পাইন (পিনাস মুরিকাটা) বনাঞ্চলের সমীক্ষায় দেখা গেছে অনুর্বর সান্তা ক্রুজ দ্বীপে গ্রীষ্মে যে মেঘের ছায়া এবং কুয়াশাবিন্দু পড়ে তা গ্রীষ্মের খরার প্রভাবকে প্রশমিত করে। যদিও গ্রীষ্মে দিনের কেবল ১৫% সময় কুয়াশা থাকে, এই সামান্য পরিমাণের কুয়াশা গাছ এবং মাটির জীবাণুগুলিকে বর্ধিত হারে বাড়তে সাহায্য করে। যাহোক, শীতকালীন বৃষ্টিপাত গ্রীষ্মকালীন বৃক্ষ বৃদ্ধির প্রাথমিক সঞ্চালক ছিল, যা কুয়াশার ফোটা জনিত কারণে গ্রীষ্মে কেবল মাটির বাষ্প হ্রাস দ্বারা সহায়তা করে। মেঘের আচ্ছাদন এবং কুয়াশা বিন্দু অবিকল এই পাইনের বনকে ধরে রাখতে সক্ষম করেছে প্রাগৈতিহাসিক সময় থেকে যখন জলবায়ু আদ্র ছিল। 
  
  •    ওরেগনের বুল রান নদীর তীরে মেচুর ডগ্লাস ফার (সিউডোসুগা মেনজিয়েসি) বন প্রতি বছর 35 ইঞ্চি (890 মিমি) আর্দ্রতা যোগ করে কুয়াশাবিন্দু থেকে, যা বৃষ্টি ও তুষারপাতের তুলনায় 41% বেশি। গুরুত্বপূর্ণ বিষয় হলো যে, এটি শুষ্কমৌসুমে মে থেকে সেপ্টেম্বর পর্যন্ত সমস্ত আর্দ্রতার ১/৩। 
  
  •    ক্যালিফোর্নিয়ার উপকূলের রেঞ্জগুলিতে, একটি একক উপকূলীয় রেডউড (সেকোইয়া সেম্পার্ভেনস) বনে রেডউডস থেকে বেয়ে পড়া ফোঁটাগুলোর জল একটি বনের মধ্যে বছরের অর্ধেক আর্দ্রতা সরবরাহ করতে পারে যা একটি প্রবল বৃষ্টিপাতের জলের সমতুল্য।  ডওসন জানিয়েছেন যে উত্তর ক্যালিফোর্নিয়ার রেডউড বনের এক গবেষণায় দেখা গিয়েছে, বার্ষিক জলবিদ্যুৎ উৎপাদনের ৩৪% আসে কুয়াশাবিন্দু থেকে। অঞ্চলগুলিতে গাছগুলি কেটে ফেলার পর দেখা যায়, কুয়াশা থেকে গড় বার্ষিক উৎপাদন ছিল মাত্র ১৭%, যা প্রমাণ করে যে বাস্তুসংস্থায় কুয়াশা আর্দ্রতার জন্য রেডউডগুলি প্রয়োজনীয় ছিল। একটি ঘটনাচক্রে ক্যালিফোর্নিয়া সমীক্ষায় দেখা যায়, ক্যালিফোর্নিয়ার পশ্চিম উপকূল রেঞ্জ থেকে শুষ্ক পূর্বে বিভাজনকারী একটি ২০০ ফুট লম্বা (৬১ মিটার) পর্বতঢাল  সংলগ্ন খোলা ময়দানে গাছের নীচে সংগ্রহ হওয়া আর্দ্রতা গড় ৫৮ ইঞ্চি (১,৫০০ মিমি) থেকে ২৭ ইঞ্চি (৬৯০ মিমি)। গ্রীষ্মে বিপরীতমুখী শৈলশিরা জাতীয় সমুদ্রিক কুয়াশাবিন্দু ডগলাস ফার্স থেকে, বার্ষিক গড় বৃষ্টিপাতের ৪০ ইঞ্চির (১০০০ মিমি) মধ্যে কমপক্ষে ২০ ইঞ্চি (৫১০ মিমি)  যুক্ত হতে পারে। আরও দক্ষিণে, কাহিল শৈলশিরা সান ফ্রান্সিসকো উপদ্বীপের (পিলারকিটোস লেক এবং ক্রিস্টাল স্প্রিংস জলাধার এর মধ্যে) টানকো ওনারল্যান্ডার (লিথোকারপাস ডেনসিফ্লোরাস) এর নীচে উপকূলের রেডউড এবং তিনটি ডগলাস ফার গাছের ১২৫ ফুট (৩৮ মিটার) উচ্চতা থেকে কুয়াশাবিন্দু ১,০০০ ফুট (৩০০ মিটার) উচ্চতা পর্যন্ত আচ্ছাদিত থাকে। তিনি দেখতে পান যে সর্বাধিক উচ্চতর গাছগুলি সর্বাধিক আর্দ্রতা তৈরি করে এবং পাঁচ সপ্তাহের মধ্যে (জুলাই ২০- আগস্ট ২৮, ১৯৫১) টানোকের নীচের কুয়াশাবিন্দু টি ৫৯ ইঞ্চি (১,৫00 মিমি) আর্দ্রতা তৈরি করেছিল, যা কাছের তৃণভূমিতে এবং চ্যাপারাল অঞ্চলে মোট বার্ষিক বৃষ্টিপাতের চেয়ে বেশি ছিল। ডগলাস ফার ৭৫০ ইঞ্চি (১৮০–৪৩০ মিমি) কুয়াশাবিন্দু উৎপাদন করেছে যা বিশাল হেলোবোরিন অর্কিডস কে এবং ফ্যান্টম অর্কিড (সেফাল্যান্থের অস্টিনিয়া) কে সর্বোচ্চ বেড়ে উঠার জন্যে উপযুক্ত অবস্থা তৈরি করে, যেহেতু এই উদ্ভিদগুলি কেবল এই আর্দ্রতায় সবচেয়ে বেশি পাওয়া যায়।
  
  •   উত্তর ভার্মন্টের সবুজ পর্বতমালায় ২,৫০০ ফুট (৭৬০ মি) উঁচু পর্বতের উপরে ক্যামেল হাম্পের পশ্চিমের পরিষ্কার-পরিচ্ছন্ন ঢালুতে কেবল কুয়াশাবিন্দুই বৃষ্টিপাতের তুলনায় মোট আর্দ্রতা ৬৭% পর্যন্ত বাড়িয়েছে। লেখকরা এই সিদ্ধান্তে পৌঁছেছেন যে পরিষ্কার পরিচ্ছন্ন এলাকায় দেবদারু গাছের সূঁচের মতো পাতা এবং ডালপালা গুলো বাতাসে ভাসমান মেঘের ফোঁটাগুলি থেকে কুয়াশা বিন্দু সংগ্রহকারী হিসাবে কাজ করে ঠিক মেশিনের মতো।
  
  যুক্তরাষ্ট্রের বাইরে কুয়াশা বিন্দু অঞ্চল গুলো
  
  • পৃথিবীতে এমন কয়েকটি অঞ্চল রয়েছে যেখানে লোকেরা খরার সময় জল পেতে পাহাড়ের চূড়ায় আরোহণ করে, এরকম একটি হ'ল ইংল্যান্ডের ডাউনস, যেখানে ইংলিশ চ্যানেল থেকে কুয়াশা প্রবাহিত হয় স্থানীয়ভাবে এটি "শিশিরের পুকুর" নামে পরিচিত , যদিও এটি শিশির নয় বরং কুয়াশা বিন্দু দ্বারা ঘটে।
  
  • পেরু এবং উত্তর চিলির প্রশান্ত মহাসাগরীয় উপকূলের নিকটে, বার্ষিক বৃষ্টিপাতের প্রায় সম্পূর্ণ অনুপস্থিতিতে, কুয়াশা বিন্দু ঘাস সহ গাছপালাকে বাড়তে সহায়তা করে, স্থানীয় ভাবে গাছ গুলো "লোমাস" নামে পরিচিত।
  
  • উত্তর কেনিয়ার শুষ্ক আবহাওয়ায় কুয়াশা বিন্দু ভূগর্ভস্থ জলের অনুপ্রবেশ এবং পুনরুদ্ধারের একটি গুরুত্বপূর্ণ উৎস হতে পারে, পরবর্তীতে আইসোটোপিক বিশ্লেষণে দেখা গেছে যে, সেখানকার ভূগর্ভস্থ জলে বৃষ্টির জল এবং কুয়াশা বিন্দুর মিশ্রণ রয়েছে।
  
  • মেক্সিকো থেকে দূরে প্রশান্ত মহাসাগরে, সেড্রোস এবং গুয়াদালাপ দ্বীপপুঞ্জে মন্টেরি পাইন বনে কুয়াশা বিন্দু দ্বারা সৃষ্ট খুব বিরল বৃষ্টিপাত অরণ্যের অস্তিত্বকে টিকিয়ে রাখছে।
  
  আরও দেখুন 
   কুয়াশা মরুভূমি 
   মেঘের বন
   শিশির
  
  তথ্যসূত্র
  
  বহিঃসংযোগ 
  •ফোগকুয়েস্ট একটি অলাভজনক কানাডিয়ান দাতব্য যা উন্নয়নশীল দেশগুলিকে বায়ুমণ্ডলীয় জল সংগ্রহে সহায়তা করার জন্য নিবেদিত 
  •ভিডিও: "কুয়াশা এবং বায়ু" - সান্তা রোজা দ্বীপের মেঘ বন, ইউএসজিএস ওয়েস্টার্ন ইকোলজি গবেষণা কেন্দ্র 
  
  বিষয়শ্রেণী:কুয়াশা
title: কুয়াশাবিন্দু